Strahiņa Pavlovičs
Strahiņa Pavlovičs (serbu: Страхиња Павловић, dzimis 2001. gada 24. maijā) ir Serbijas futbolists, spēlē aizsarga pozīcijā, pārstāv Serbijas futbola izlasi. Kopš 2024. gada Pavlovičs pārstāv Itālijas A sērijas komandu Milan. Iepriekš spēlējis Serbijas Superlīgas komandā Partizan, Francijas futbola 1. līgas komandā AS Monaco, Beļģijas Pirmās divīzijas komandā Cercle Brugge, Šveices Superlīgas komandā Basel un Austrijas Bundeslīgas komandā Red Bull Salzburg. Serbijas futbola izlases sastāvā debitējis 2020. gadā. Ticis iekļauts izlases sastāvā 2022. gada FIFA Pasaules kausam un 2024. gada Eiropas čempionātam.